Publication: Magyar Közlöny
Issue: MK-2008-171 (Year: 2008, Number: 171)
Era: 2004-2010
Section: 1. számú melléklet a 126/2008. (XII. 4.) OGY határozathoz
Paragraph Index: 795

3. A programok széttagoltsága, izoláltsága: a tehetségsegítõ kezdeményezések együttmûködése ma még eseti, és zömében személyes kapcsolatokon alapul. Nem alakult ki annak a módszertana, mikor és kit érdemes az egyik kezdeményezésbõl a másikba átirányítani, és az sem kellõképpen körüljárt, hogy milyen tehetség számára melyik kezdeményezés lenne a legalkalmasabb segítség. Nem derült ki az, hogy melyek e szerves önfejlõdéssel kialakult rendszer hiányzó átjárási pontjai, szûk keresztmetszetei. A szakmailag megalapozott, valamilyen szintû területi koordinációban mûködõ, térségi szinten szervezõdõ, hálózatképzõ programok száma kevés. A sikeres programok ellenére a tehetségígéretek megtalálásának, társadalmi integrálásának, szocializálásának, tehetségük kibontakoztatásának és a hasznosulás feltételeinek integrált rendszere nem alakult ki. Ugyanez a helyzet jellemzi a különbözõ szintû tanulmányi versenyek, sokaságát és a különféle támogatási, ösztöndíj programokat is. A tehetségek folyamatos fejlesztése sok esetben nem valósul meg: a versenyen kitûnt tehetséggel nem törõdnek tovább, az iskolatípus váltása vagy lakóhely változtatás esetén a tehetség fejlõdése megtörik.

Source: https://magyarkozlony.hu/hivatalos-lapok/a1cccd943c909f57cfbf3b8f7062801209198b73/dokumentumok/70e46937997c78502db9d0e9a58c0273f25dbd0c/letoltes